KIRJALLINEN KYSYMYS E-2119/99 esittäjä(t): Jaime Valdivielso de Cué (PPE-DE) komissiolle. Ulkosuhteet.



Virallinen lehti nro 303 E , 24/10/2000 s. 0028 - 0029



KIRJALLINEN KYSYMYS E-2119/99 esittäjä(t): Jaime Valdivielso de Cué (PPE-DE) komissiolle (22. marraskuuta 1999) Aihe: Ulkosuhteet USA:n hallituksen mielestä vuoden 2000 tietokoneongelma saattaa aiheuttaa ongelmia joissakin Venäjän ydinvoimaloiden vähemmän tärkeissä turvajärjestelmissä. Onnettomuuksien välttämiseksi USA ja Venäjä tekevät yhteistyötä ydinvoimaloiden turvallisuutta koskevissa hankkeissa. Mitä tämän alan erityisohjelmia komissio on käynnistänyt ottaen huomioon, että Euroopan unionin pitäisi olla vielä Yhdysvaltoja kiinnostuneempi näiden laitosten turvallisuuden varmistamisesta? Komission jäsenen Chris Pattenin komission puolesta antama vastaus (3. tammikuuta 2000) Komissio on tietoinen vuoden 2000 tietokoneongelman vaikutuksista entisen Neuvostoliiton itsenäisten valtioiden (UIV) ja Keski- ja Itä-Euroopan valtioiden (KIE) ydinvoimaloihin. Komissio on Yhdysvaltojen tavoin pyrkinyt auttamaan Venäjää ja sen naapurimaita vastaamaan vuoden 2000 tietokoneongelman asettamiin haasteisiin, vaikka aikataulu on tiukka ja yhteisön valtuuksien puuttuminen rajoittaa suorien aloitteiden tekemistä tällä alalla. Komissio on tukenut laajamittaisesti järjestöjä, joilla on tarvittava tekninen kokemus ja taitotieto. Näitä ovat Kansainvälinen atomienergiajärjestö (IAEA), maailman ydinvoimalaitosten käyttäjien liitto WANO, Moskovan kansainvälinen tiede- ja teknologiakeskus ISTC ja Ukrainan tiede- ja teknologiakeskus STCU. Komissio otti vuoden 2000 tietokoneongelman esille WANO:n marraskuussa 1998 ja toukokuussa 1999 järjestämissä TACIS-ohjelman kokouksissa paikan päällä annettavan avun piiriin toimiville sopimuskumppaneilleen ohjeen varmistaa yhteisön ohjelmien puitteissa toimitettujen laitteiden vuosi 2000 -yhteensopivuus. Vuoden 2000 tietokoneongelmaa koskevat ohjeet sisällytettiin myöhemmin paikan päällä annettavaa apua koskeviin sopimuksiin. WANO on toteuttamassa TACIS:n erityistä tukihanketta, johon sisältyy vierailuja määrätyissä Ukrainan ja Venäjän ydinvoimalaitoksissa. Liitto tarkistaa laitosten tilanteen vuoden 2000 tietokoneongelman osalta ja tukee varmuussuunnittelua yhteistyössä IAEA:n kanssa mahdollisten onnettomuuksien varalta. ISRC on perustanut kahden miljoonan Yhdysvaltain dollarin suuruisen erityisrahaston Venäjän ja entisen Neuvostoliiton itsenäisten valtioiden vuoden 2000 tietokoneongelmiin liittyvien kysymysten ratkaisemiseksi. Hankkeissa on mukana entisten asetutkimuslaitosten työntekijöitä ja työryhmiä. Viime aikoina on hyväksytty useita hanke-ehdotuksia. Näistä hankkeista, joiden kehittämiseen ovat osallistuneet Venäjän atomienergiaministeriö (Minatom) ja Venäjän hätätilaministeriö, on välitöntä hyötyä yhdeksän ydinvoimalaitoksen toiminnalle ja ydinpolttoaineen kiertoon osallistuvien laitosten arvioinnille. Rahoitus kohdennetaan Minatomin sisäiseen koordinointityöhön, välineiden, ohjelmistojen ja laitteistojen päivityksiin sekä tekniseen osaamiseen. STCU toteuttaa samanlaisia hankkeita Ukrainassa. Komissio tukee myös Bulgarian, Slovakian ja Venäjän ydinvalvontavirastojen toimintaa. Käytännöllisten neuvojen ja avun lisäksi komissio on pyrkinyt lisäämään tietoisuutta vuoden 2000 tietokoneongelmasta. Komission Concert-ryhmä (johon kuuluu 25 yhteisön, KIE-maiden ja entisen Neuvostoliiton itsenäisten valtioiden ydinvalvonnasta vastaavien virastojen ylintä johtajaa) on käsitellyt asiaa kolmeen otteeseen kesäkuun 1998 jälkeen. Kaikilla KIE-maiden ja entisen Neuvostoliiton itsenäisten valtioiden ydinvalvontaviranomaisilla on nyt toimintasuunnitelma. Suunnitelmien sisältö ja niiden edistyminen vaihtelevat merkittävästi. Jotkut maista ovat yhtä hyvin valmistautuneita kuin yhteisön jäsenvaltiot, kun taas toiset ovat edistyneet huomattavasti vähemmän. G-24-maiden ydinturvallisuuden tukemisen koordinointielimen (NUSAC) sihteeristö käsitteli vuoden 2000 tietokoneongelmaa maaliskuussa 1999 pietyssä kokouksessa, jota komissio isännöi. Kokouksessa KIE-maat ja entisen Neuvostoliiton itsenäiset valtiot sekä ydinturvallisuusavun rahoittajamaat tarkastelivat tehtäviään arvioitaessa toimittamiensa laitteiden vuosi 2000 -yhteensopivuutta. Komissio järjesti huhti- ja syyskuussa 1999 kaksi työpajaa, joissa käsiteltiin olennaisia perusrakenteita. Komissio järjesti sähköverkkoja käsittelevän seminaarin heinäkuun 22. päivänä 1999. Itä-Euroopan maiden valtuuskunnat osallistuivat heinä- ja syyskuussa pidettyihin kokouksiin, joissa käsiteltiin ydinturvallisuusasioita.